Rais Magufuli: 'Tusiwadanganye mabinti kwa kuwaambia 'I Love you'\nMagufuli amewataka viongozi wa serikali pamoja na wa kidini mkoani humo kulivalia njuga tatizo hilo.  

"Serikali inatoa mchango kwa kutoa elimu bure  na wanaume bure wanawapa mimba watoto wa shule! Hao wanaume bure 229 ndio viongozi? Kwa sababu kama sio hao viongozi, je viongozi wameshindwa kitu gani kuwapeleka hawa watoto kwenye haki?

"Watoto 229 wamekatiliwa maisha yao katika elimu," alisema Rais Magufuli.

"Tuwaogope mabinti zetu na tuwalee binti zetu na tusiwadanganye kwa fedha tunazopata, maana wanaume wanaofanya hayo mambo ni wanaume wakubwa tu na inawezekana hata wana wake wawili nyumbani na hawajawahi kuwanunulia hata nguo na bado wanawakimbilia watoto wadogo wa shule..." aliongeza Magufuli akiwa katika ziara yake mkoani Rukwa, kusini magharibi mwa Tanzania.

Rais Magufuli aliwasisitiza wanafunzi kusoma kwa bidii na kuwa na malengo madhubuti ya kesho yao.  

"Lengo la serikali ni wanafunzi wote wasome bure kuanzia shule ya msingi, sekondari na matarajio ni mpaka chuo kikuu. Ukiambiwa wewe mzuri mwambie akamwambie mama yake, msiogope kuwapa maneno magumu, nataka msome, nyinyi ndio marais wa kesho, mawaziri na wabunge."

"Nia ya serikali yangu ni kuleta maendeleo, kila mmoja awe tajiri, watoto someni..."

"Hata kama mwalimu wako anakwambia anakupenda penda mwambie hayohayo majibu, takwimu za mimba mkoa huu zinatisha. Nilitegemea wanaume 229 wawe wamefungwa ila mpaka sasa sina hakika kuwa hata mmoja amefungwa".

"Viongozi wa mkoa na wilaya mbalimbali, hii ni aibu. Kwenye kata yako diwani awepo na watoto wamepata mimba basi wewe hutoshi. Viongozi wa dini inabidi tukemee jambo hili kwa nguvu zote, hili linatupa doa katika taifa leo," Magufuli alisisitiza.

Mnamo mwaka 2014, takribani wasichana 808 mkoani Rukwa waliachishwa shule  kutokana na mimba.

Idadi hiyo ikijumuisha wasichana 59 kutoka shule za msingi na 749 kutoka shule za sekondari.

''Ni wazi kwamba tunakabiliwa na changamoto katika eneo hili,wazazi wengi bado wanaamini tamaduni ambazo tayari zimepitwa na wakati. Wasichana wananyimwa haki zao za...\n\ntl;dr:
Rais wa Tanzania John Pombe Magufuli ameshangazwa na kutokuchukuliwa hatua dhidi ya wanaume wanaotuhumiwa kuwapachika mimba wanafunzi 229  mkoani Rukwa kwa kipindi cha mwaka mmoja.